Huarmėjus (miestas)
Huarmėjus (isp. Huarmey, keč. Warmiy) – miestas Peru, Ankašo regione, Ramiojo vandenyno pakrantėje, prie Huarmėjaus upės žiočių. Provincijos centras. Per miestą eina Panamerikos plentas. 5 km nuo miesto yra žvejybinis uostas. Huarmėjaus upės slėnyje verčiamasi žemės ūkiu. Huarmėjus garsėja gerais paplūdimiais. Huarmėjuje rasta XIV a. Čimu kultūros masinė kapavietė.